Source: https://www.istp.sk/spytajte-sa-nas?aktualna=747
Timestamp: 2019-08-22 11:41:58+00:00
Document Index: 2048733

Matched Legal Cases: ['§ 60', '§ 8', '§ 60', '§ 61', '§ 8', '§ 2', '§ 60', '§ 8', '§ 8', '§ 8', '§ 61', '§ 5', '§ 5', '§ 8', '§ 6', '§ 1']

lenka janikova
Školstvo 06. 01. 2011 14:52:21
Chcela by som Vás požiadať o vysvetlenie ohľadom ďalšej práce práce vychovávateľky v detskom domove. Do DeD, do pracovného pomeru na pozíciu vychovávateľky nastúpila 1.7.2009. Mala ukončený I.st. vysok. vzdelania v odbore sociálna práca. V tomto roku, v máji 2011 ukončí II. st. vysok. vzdelania v odbore sociálna práca.
Podľa § 60 zákona č. 317/2009 je pedagogický zamestnanec povinný začať vzdelávanie na získanie ped. spôsobilosti podľa § 8 písm. a) najneskôr do dvoch rokov od vzniku prvého pracovného pomeru ped. zamestnanca. Dňa 30.6.2011 jej končí pracovná zmluva uzatvorená na dobu určitú( v roku 2010 jej bola predĺžená do roku 2011). Ako má zamestnávateľ ďalej postupovať? Môže tejto vychovávateľke predĺžiť pracovnú zmluvu na dobu neurčitú, alebo má s ňou rozviazať pracovný pomer? V § 60, ods. 6 zákona č. 317/2009 sa hovorí, že nezískanie kvalifikačného predpokladu alebo stupňa vzdelania v lehotách podľa odsekov 2 a 3 sa považuje za nesplnenie kvalifikačných predpokladov na výkon pedagogickej činnosti. Ak by sa mohla zmluva predĺžiť, bola by takáto vychovávateľka zaradená do kariérového stupňa VŠ II. stupňa nekvalifikovaná?
S pozdravom L. Janíková
08. 04. 2011 08:12:57
Príjemný dobrý deň pani Janíková,
Podľa § 61 ods. 3 zákona č. 317/2009 Z.z. o pedagogických zamestnancoch a odborných zamestnancoch a o zmene a doplnení niektorých zákonov pedagogický zamestnanec, ktorý nesplnil kvalifikačný predpoklad podľa § 8 ods. 1 písm. a) tohto zákona podľa doterajších predpisov, doplní si ho do 31. decembra 2013.
V zákone č. 553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov sa v § 2 ods. 6 píše: ak zamestnanec pri prijatí do pracovného pomeru nespĺňa osobitný kvalifikačný predpoklad ustanovený osobitným predpisom (v tomto prípade zákonom č. 317/2009 Z.z., resp. vyhláškou MŠ SR č. 437/2009 Z.z.), je povinný splniť ho v čase ustanovenom v tomto osobitnom predpise, ak nie je ďalej ustanovené inak; ak v osobitnom predpise nie je ustanovený čas na splnenie osobitných kvalifikačných predpokladov, určí ich zamestnávateľ. Po tomto čase nemožno ich nesplnenie odpustiť.
Ako ste spomenuli, podľa § 60 ods. 2 zákona č. 317/2009 Z.z. je pedagogický zamestnanec povinný začať vzdelávanie na získanie pedagogickej spôsobilosti podľa § 8 ods. 1 písm. a) tohto zákona najneskôr do dvoch rokov od vzniku prvého pracovného pomeru pedagogického zamestnanca v príslušnom druhu a type školy alebo školského zariadenia a najneskôr do štyroch rokov pracovného pomeru je povinný ho ukončiť v súlade s § 8 ods. 2 tohto zákona.
Podľa môjho názoru je možné pracovnú zmluvu predĺžiť za predpokladu, že budú splnené hore uvedené náležitosti do požadovaných termínov. Do doby ukončenia vzdelávania na doplnenie kvalifikačných predpokladov podľa § 8 ods. 1 písm. a) a b) zákona č. 317/2009 Z.z. je začínajúci pedagogický zamestnanec po ukončení adaptačného vzdelávania zaradený do kariérového stupňa samostatný pedagogický zamestnanec.
Treba ešte uviesť, že pri výkone práce vo verejnom záujme sa uplatňuje aj Zákonník práce a zamestnávateľ pri realizácii pracovnoprávnych vzťahov postupuje podľa neho s výnimkou tých ustanovení, ktorých vecný obsah je upravený v osobitných právnych predpisoch.
Platové zaradenie - názor k stanovisku.
Milada Sedíleková
Školstvo 30. 12. 2010 12:42:14
Dobrý deň, pán Hudec.
Ďakujem za odpoveď na môj dotaz, prajem Vám v novom roku veľa pevného zdravia a pohody.
Odpoveď - stanovisko MPSVaR, ktorú ste mi poslali objasňuje podmienky zaradenia pracovníkov pri výkone práce v zmysle platných predpisov.
Mne však ide o konkrétnu vec,ku ktorej v stanovisku z ministerstva nie ja ani jedna veta.
Konkrétne mi ide o vysvetlenie, či je to možné,či sa nejedná o diskrimináciu?
V detskom domove po transformácii na rod.bunky v jednej skupine pracuje a stará sa o deti napr. 8 zamestnancov v nepretžitej prevádzke. V pracovnej smene/napr. poobede, alebo v noci/ pracujú dve pracovníčky, vykonávajú tú istú prácu, jedna je zaradená v 6.platovej triede a druhá v 8.alebo 9. platovej triede len preto, že je učiteľa fyziky
a ná titul Mgr. Poznamenávam, že sa jedná o starostlivosť o deti v DeD od narodenia do max.5 rokov.
Potom hrubý príjem jednej pracovníčky je mesačne cca 600 eur a tej druhuj cca 900 eur, navyše ešte ako učiteľka má 8 týždňov dovolenky!
Myslíte si, že je to správne,asi nie, nejedná sa tu o diskrimináciu pracovníkov v zmysle ZP?
Pán Hudec, chcem Vás ešte raz veľmi pekne požiadať o stanovisko, prípadne tento podnet priamo poslat MPSVaR nech sa konkrétne oni vyjadria, veď DeD patria pod ich rezort/ÚPSVaR/!
Prajem pekný deň. Ďakujem.
S pozdravom M.Sedíleková.
04. 01. 2011 11:51:59
Príjemný dobrý deň pani Sedíleková,
Súhlasím sa Vami pani Sedíleková a nepovažujem za správne, keď dvaja ľudia, vykonávajúci rovnakú prácu, majú rozdielnu mzdu. Ja by som Vám odporučil kontaktovať listom Odbor pre komunikáciu a styk s verejnosťou Ministerstva práce, sociálnych vecí a rodiny SR, ktorý zabezpečuje vybavovanie podaní občanov v rámci styku s verejnosťou. Oni by Vám mali do 30 dní poslať odpoveď a ich stanovisko by malo byť záväzné aj pre Vášho zamestnávateľa.
Mgr. Bibiana Šarišská , riaditeľka odboru
tel. (sekretariát): 02/2046 1815
e-mail: okv@employment.gov.sk (podania nie podľa zákona č. 211/2000 Z.z., stanoviská a pod.)
Jana Adamekova
Školstvo 18. 12. 2010 07:00:25
Mam ukončene magisterske vzdelanie odboru vychovavatelka pre deti a mladez. Pracujem vsak v materskej skole ako ucitelka.Chcela by som sa opytat ake ďalšie vzdelanie je potrebne si dopniť aby som bola kvalifikovanym pracovnikom. Dakujem
19. 12. 2010 13:27:22
Príjemný dobrý deň pani Adameková,
Kvalifikačné predpoklady učiteľa materskej školy upravuje vyhláška MŠ SR č. 437/2009 Z.z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov. Kvalifikačné predpoklady pre učiteľa materskej školy sú uvedené v časti I. tejto vyhlášky. Kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov podľa druhu a typu školy alebo školského zariadenia sú ustanovené na základe zákona č. 317/2009 Z.z. o pedagogických zamestnancoch a odborných zamestnancoch a o zmene a doplnení niektorých zákonov. Oba spomínané právne predpisy si môžete prezrieť prostredníctvom domovskej stránky ISTP (sekcia Poradenstvo – časť Aktuálne právne predpisy na stiahnutie - http://www.istp.sk/clanky/aktualne-pravne-predpisy-na-stiahnutie-29.php).
4. v študijnom odbore učiteľstvo všeobecnovzdelávacích predmetov s aprobačným predmetom pedagogika - psychológia a jednoročné špecializačné inovačné štúdium v odbore predškolská pedagogika
5. v študijnom odbore učiteľstvo pre školy II. cyklu, aprobačné predmety pedagogika - psychológia alebo pedagogika a špecializačné štúdium v odbore predškolská pedagogika
12. úplné stredné vzdelanie a doplňujúce pedagogické štúdium predškolskej pedagogiky
14. len na vyučovanie náboženskej výchovy a náboženstva vzdelanie uvedené v písmenách A, B a D a v tých študijných programoch, v ktorých nie je súčasťou študijného programu náboženská výchova a náboženstvo, absolvovanie kvalifikačného vzdelávania pedagogika náboženskej výchovy a náboženstva alebo absolvovanie špecializačného kvalifikačného štúdia pedagogika náboženskej výchovy a náboženstva v metodicko-pedagogickom centre ukončeného do 31. augusta 2010 alebo vysokoškolské vzdelanie II. stupňa v učiteľských študijných programoch s aprobačným predmetom náboženstvo alebo náboženská výchova; okrem uvedeného požadovaného vzdelania sa na vyučovanie predmetu náboženstvo alebo náboženská výchova vyžaduje aj poverenie podľa vnútorných predpisov príslušnej registrovanej cirkvi alebo príslušnej náboženskej spoločnosti.
V prípade ďalších otázok nás neváhajte opäť kontaktovať.
Sandra Bodnárová
Školstvo 11. 12. 2010 17:12:43
Som studentkou 4. rocnika strednej zdravotnickej skoly.Chcela by som sa opytat,ze kam dalej ked chcem byt ucitelkou odbornych predmetou na zdravotnej skole?Chcela by som ist na VŠ Bc. osetrovatelstvo aby som mohla pracovat aj ako zdravotna sestra. Za odpoved Vam dakujem.
13. 12. 2010 08:18:07
Príjemný dobrý deň slečna Bodnárová,
Kvalifikačné predpoklady pre jednotlivé kategórie pedagogických zamestnancov stanovuje vyhláška MŠ SR č. 437/2009 Z.z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov. Kvalifikačné predpoklady pre učiteľa profesijných (odborných) predmetov strednej školy sú uvedené v časti VIII. tejto vyhlášky. Je potrebné mať vysokoškolské vzdelanie II. stupňa. Na vyučovanie odborných zdravotníckych predmetov je potrebné absolvovať niektorý z nasledovných odborov a splniť nasledovné požiadavky:
15. len na vyučovanie odborných zdravotníckych predmetov - študijný odbor všeobecné lekárstvo, doplňujúce pedagogické štúdium a splnenie osobitnej kvalifikačnej požiadavky - najmenej dvojročná odborná prax
16. len na vyučovanie odborných zdravotníckych predmetov - študijný odbor ošetrovateľstvo (starostlivosť o chorých) v kombinácii s pedagogikou alebo so psychológiou alebo učiteľstvo odborných predmetov pre stredné zdravotnícke školy a splnenie osobitnej kvalifikačnej požiadavky - najmenej dvojročná odborná prax
17. len na vyučovanie odborných zdravotníckych predmetov - študijný odbor ošetrovateľstvo, doplňujúce pedagogické štúdium a splnenie osobitnej kvalifikačnej požiadavky - najmenej dvojročná odborná prax
18. len na vyučovanie odborných zdravotníckych predmetov - študijný odbor fyzioterapia alebo ošetrovateľstvo a rehabilitácia s predchádzajúcim vzdelaním získaným na strednej zdravotníckej škole v študijnom odbore rehabilitačný pracovník alebo rehabilitačný asistent, doplňujúce pedagogické štúdium a splnenie osobitnej kvalifikačnej požiadavky - najmenej dvojročná odborná prax
19. len na vyučovanie odborných zdravotníckych predmetov - študijný odbor laboratórne vyšetrovacie metódy, alebo prírodovedného smeru (analytická chémia, chémia, chémia v kombinácii) na prírodovedeckej fakulte, doplňujúce pedagogické štúdium a splnenie osobitnej kvalifikačnej požiadavky - najmenej dvojročná odborná prax
20. len na vyučovanie odborných zdravotníckych predmetov - študijný odbor pedagogika s predchádzajúcim skončením príslušného študijného odboru na strednej zdravotníckej škole a splnenie osobitnej kvalifikačnej požiadavky - najmenej dvojročná odborná prax
55. pedagogický zamestnanec na strednej zdravotníckej škole, ktorý neabsolvoval doplňujúce pedagogické štúdium na získanie pedagogickej spôsobilosti pre vyučovanie odborných predmetov pre stredné zdravotnícke školy na Pedagogickej fakulte v Bratislave, si doplní skúšku z didaktiky odborných zdravotníckych predmetov na Slovenskej zdravotníckej univerzite v Bratislave najneskôr v lehote podľa § 61 ods. 3 zákona č. 317/2009 Z.z. o pedagogických zamestnancoch a odborných zamestnancoch a o zmene a doplnení niektorých zákonov.
Dúfam, že Vám uvedené informácie aspoň trošku pomohli.
Školstvo 06. 12. 2010 16:21:31
Prepáčte, že Vám píšem, chcem sa len informovať,či máte niečo nové v prípade môjho dotazu zo dňa 7.11.201O.
S pozdravom Milada Sedíleková
21. 12. 2010 11:05:20
Posielam stanovisko Ministerstva práce, sociálnych vecí a rodiny SR k Vášmu dotazu. Ospravedlňujem sa za mierne oneskorenie a prajem príjemné prežitie vianočných sviatkov a úspešný štart do nového roka.
Podľa § 5 ods. 1 zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov (zákon o odmeňovaní) zamestnávateľ zaradí zamestnanca do platovej triedy podľa najnáročnejšej pracovnej činnosti z hľadiska zložitosti, zodpovednosti, fyzickej záťaže a psychickej záťaže, ktorú má vykonávať podľa druhu práce dohodnutého v pracovnej zmluve (pracovnej náplne), a podľa splnenia kvalifikačných predpokladov, ktoré sú potrebné na jej vykonávanie.
Pri zaradení zamestnanca do platovej triedy sa neprihliada na dosiahnutý vyšší stupeň vzdelania alebo iný druh osobitného kvalifikačného predpokladu, ako je stupeň vzdelania alebo druh osobitného kvalifikačného predpokladu, ktoré sú v katalógu alebo v osobitnom predpise ustanovené pre ním vykonávanú najnáročnejšiu pracovnú činnosť (§ 5 ods. 11 zákona o odmeňovaní). S účinnosťou od 1. novembra 2009 však toto neplatí pre pedagogických zamestnancov a odborných zamestnancov, ktorí sú v súlade so zákonom č. 317/2009 Z.z. o pedagogických zamestnancoch a odborných zamestnancoch a o zmene a doplnení niektorých zákonov zaradení do platovej triedy podľa dosiahnutého vzdelania a kariérového stupňa. Do tejto kategórie zamestnancov patria aj vychovávatelia.
Na určenie najnáročnejšej pracovnej činnosti zamestnanca, ktorý je odmeňovaný podľa zákona o odmeňovaní, sa uplatňuje nariadenie vlády č. 341/2004 Z.z., ktorým sa ustanovujú katalógy pracovných činností pri výkone práce vo verejnom záujme a o ich zmenách a dopĺňaní v znení neskorších predpisov (ďalej len „nariadenie vlády“). V katalógoch, ktoré sú v prílohe č. 1 a 2 k nariadeniu vlády, sú zaradené pracovné činnosti v hierarchii podľa náročnosti pracovných činností v členení podľa rezortov, odvetví alebo skupiny odvetví. Pracovné činnosti, ktoré sa vykonávajú v zariadeniach sociálnych služieb a v zariadeniach sociálnoprávnej ochrany detí a sociálnej kurately alebo v špeciálnom výchovnom zariadení sú uvedené v časti 15. „Práca a sociálne veci“.
Nakoľko znenie pracovnej činnosti uvedenej v katalógu je kompaktné, pri zaraďovaní zamestnanca do platovej triedy nie je možné zo znenia pracovnej činnosti vyberať len niektorú časť. Slovo „zabezpečovanie“ sa v katalógu uplatňuje vo význame „postarať sa o uskutočnenie niečoho, vopred niečo obstarať, zaistiť, prípadne urobiť opatrenia na dosiahnutie alebo dodržanie niečoho“. Naproti tomu pod slovom „vykonávanie“ alebo „výkon“, sa rozumie uskutočnenie nejakej pracovnej činnosti.
V katalógu sú uvedené pracovné činnosti, nie povolanie, funkcia alebo pracovná pozícia. Zamestnávateľ môže zamestnancom v pracovnej náplni určiť vykonávanie viacerých pracovných činností rovnakej alebo rozdielnej náročnosti. Na zaradenie do platovej triedy je rozhodujúca najnáročnejšia pracovná činnosť, ktorú má zamestnanec vykonávať.
V prípade, ak majú zamestnankyne rovnakú pracovnú náplň, vykonávajú práce rovnakej náročnosti, majú byť podľa nášho názoru zaradené v rovnakej platovej triede bez ohľadu na dosiahnuté vzdelanie. K pracovným činnostiam, ktoré uvádza pisateľka (cit.: varíme, perieme, žehlíme, nakupujeme, upratujeme, chodíme na lekárske vyšetrenia atď.) poznamenávame, že tieto pracovné činnosti náročnosťou zodpovedajú prevažne druhej až štvrtej platovej triede. Vo vymenovaných pracovných činnostiach má osobitné postavenie činnosť „poskytovanie ošetrovateľskej starostlivosti“.
V súlade s osobitnými predpismi (zákon č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a zákon č. 305/2005 Z.z. o sociálnoprávnej ochrane detí a o sociálnej kuratele a o zmene a doplnení niektorých zákonov) sa rozlišujú zariadenia, ktoré „poskytujú zdravotnú starostlivosť“ a ktoré „zabezpečujú poskytovanie zdravotnej starostlivosti“. Niektoré zariadenia preto neposkytujú, ale iba zabezpečujú poskytovanie zdravotnej starostlivosti.
Pracovné činnosti z oblasti „zdravotnej starostlivosti“ v hierarchii podľa náročnosti a ustanovených kvalifikačných predpokladov sú uvedené v prílohe č. 1 k nariadeniu vlády v 5. až 9. platovej triede. Kvalifikačným predpokladom pre vykonávanie pracovných činností je vzdelanie a osobitný kvalifikačný predpoklad, ktorým je pre zdravotníckych pracovníkov špecializácia, ustanovená nariadením vlády Slovenskej republiky č. 296/2010 Z.z. o odbornej spôsobilosti na výkon zdravotníckeho povolania (do 31. augusta 2010 nariadením vlády Slovenskej republiky č. 322/2006 Z.z. o spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov).
V katalógu je v 5. platovej triede pracovná činnosť, vykonávaná zdravotníckym asistentom s úplným stredným vzdelaním, a v 6. platovej triede pracovná činnosť, vykonávaná sestrou s úplným stredným vzdelaním. Osobitne sú v katalógu ustanovené pracovné činnosti sestier, ktoré „zabezpečujú poskytovanie zdravotnej starostlivosti“ (7. a 8. platová trieda) a ktoré „poskytujú zdravotnú starostlivosť“ (8. a 9. platová trieda). Tieto pracovné činnosti môže vykonávať zdravotná sestra s vyšším odborným vzdelaním a s vysokoškolským vzdelaním prvého stupňa a s osobitným kvalifikačným predpokladom (špecializácia alebo certifikácia).
Podotýkame, že výnimky zo stupňa vzdelania, ktoré boli poskytnuté zdravotníckym pracovníkom podľa nariadenia vlády Slovenskej republiky č. 158/2002 Z.z., ktorým sa dopĺňalo nariadenie vlády Slovenskej republiky č. 249/1992 Zb. o platových pomeroch zamestnancov v rozpočtových a v niektorých ďalších organizáciách a orgánov v znení neskorších predpisov zostávajú zachované (výnimka z plnenia vyššieho odborného vzdelania). Konkrétne kvalifikačné predpoklady, ktoré podľa náročnosti vykonávaných pracovných činností musí spĺňať zdravotnícky pracovník, sú uvedené v prílohe č. 1 nariadenia vlády.
Pre úplnosť dopĺňame, že zdravotníckym pracovníkom (vrátane zdravotných sestier) sa poskytuje tarifný plat podľa osobitnej stupnice platových taríf učiteľov vysokých škôl, výskumných a vývojových zamestnancov a zdravotníckych zamestnancov, ktorá je v prílohe č. 5 k zákonu o odmeňovaní.
Školstvo 24. 11. 2010 14:42:13
Dobrý deň pán Hudec. Volám sa Zajacová Anna a spolu sme riešili môj problém. Veľmi sa ospravedlňujem, že Vás znona otravujem, ale chcem len vedieť či ste náhodou na mňa nezabudli i keď viem, že ste to poslali ďalej na konzultáciu. Ďakujem
25. 11. 2010 14:19:53
Príjemný dobrý deň pani Zajacová,
Požiadal som o vyjadrenie Pracovisko Ministerstva školstva, vedy, výskumu a športu SR pre komunikáciu s verejnosťou, ale žiaľ, ešte som nedostal stanovisko. Ale myslím na to, pani Zajacová, pokúsim sa ich ešte raz kontaktovať.
Ostatné 20. 11. 2010 18:49:30
volám sa Marek Sandtner a chcel by som sa spýtať ci by som mohol pracovat u hasičov -hasic špecialista-ked mám strach z výšok, ostatné mi nerobý problémy.
22. 11. 2010 07:58:20
Príjemný dobrý deň pán Sandtner,
Strach z výšok môže obmedziť výkon pozície hasiča, avšak presné posúdenie Vášho zdravotného stavu s následným odporučením alebo neodporučením výkonu tejto pozície odporúčame po konzultácii s lekárom.
Platové zaradenie - doplnenie.
Bez kategórie 10. 11. 2010 08:21:14
Ďakujem, že sa mojim podnetom zaoberáte, chcela som to doplniť o poznámku, ktorú som našla na stránke ministerstva a to:
V zmysle NV SR č. 158/2002 Z. z. majú zdravotné sestry v sociálnych službách udelenú výnimku zo vzdelania od 29. 3. 2002. Na základe tejto výnimky sú zaradené v 7. platovej triede.
S pozdravom Sedíleková.
Ostatné 05. 11. 2010 09:49:19
Dovoľujem si Vás týmto požiadať o informáciu. Mám ukončené VŠ odbor Andragogika na UJAK Praha - vzdelávanie ľudských zdrojov, následne som si urobila rigoróznu skúšku tiež v Prahe Andragogiku. Vzhľadom k tomu, že chcem ísť učiť na ZŠ alebo na SŠ potrebujem prosím vedieť, či mi stačí to vzdelanie čo mám dosiahnuté, alebo si musím doplniť pedagogické minimum. Alebo mi prosím uveďte inú alternatívu.
Za skorú odpoveď Vám vopred úctivo ďakujem.
Ľudmila Dvorská
06. 11. 2010 22:03:41
Príjemný dobrý deň pani Dvorská,
Učitelia základných a stredných škôl musia spĺňať kvalifikačný predpoklad podľa vyhlášky MŠ SR č. 437/2009 Z.z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov. Vyhlášku si môžete pozrieť skopírovaním nasledovného linku do internetového prehliadača (http://www.istp.sk/downloads/zakony/Vyhlaska_437_2009.doc). Podľa môjho názoru absolvovaním odboru andragogika sa nespĺňa kvalifikačný predpoklad pre spomínané podkategórie pedagogických zamestnancov.
Podľa § 8 ods. 1 zákona č. 317/2009 Z.z. o pedagogických zamestnancoch a odborných zamestnancoch a o zmene a doplnení niektorých zákonov (http://www.istp.sk/downloads/zakony/Zakon_o_pedagogickych_zamestnancoch.doc) pedagogický zamestnanec, ktorý získal vzdelanie absolvovaním študijného programu alebo vzdelávacieho programu v inom ako požadovanom študijnom odbore na výkon pedagogickej činnosti, doplní si kvalifikačný predpoklad pre príslušnú kategóriu a podkategóriu pedagogického zamestnanca získaním vzdelania v oblasti pedagogiky, psychológie a didaktiky vyučovacích predmetov alebo didaktiky odborného výcviku (pedagogická spôsobilosť).
Absolvent odboru andragogika sa uplatní skôr ako: koncepčný pracovník v oblasti vzdelávania dospelých, manažér vzdelávania dospelých, poradca v sociálnej, kultúrnej a profesijnej oblasti, sociálny andragóg, kultúrno–výchovný pracovník, kvalifikovaný odborník pre rozvoj ľudských zdrojov – personálny manažér a pod.
maria revilakova
Ostatné 02. 11. 2010 16:46:29
Bola by som Vám nesmierne vďačná ak by ste mi poradili ešte v jednej veci.Zamestnankyňa,ktorá pracovala 5 rokov(krátenie pre započítané roky) u iného zamestnávateľa, z toho 3 roky bola na MD.
Ako započítať odbornú prax?
Kráti sa jej celých 5 rokov, alebo len 2 roky a 3 roky MD sa berú v plnej výške?
06. 11. 2010 22:27:57
Príjemný dobrý deň pani Revilaková
Zákon č. 553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v § 6 (Platové stupne a zaraďovanie zamestnancov do platových stupňov) hovorí:
(1) Zamestnávateľ určí dĺžku započítanej praxe zamestnanca a v závislosti od nej ho zaradí do jedného z 12 platových stupňov. To neplatí pre zamestnanca zamestnávateľa uvedeného v § 1 ods. 1 písm. g) a pre pedagogického zamestnanca a odborného zamestnanca.
e) doktorandského štúdia v rozsahu zodpovedajúcom miere využitia zamerania odboru štúdia na úspešné vykonávanie požadovanej pracovnej činnosti,
Dúfam, že Vám uvedené informácie pomohli zodpovedať na Vašu otázku.